Կատարվեց, սակայն, ամենաահավորը՝ պարզվեց, որ մեր օրերում էլ կան միջնադարի վայրենի հրոսակների բարբարոսությունները շարունակողներ։ Ամբողջ աշխարհը տեսավ, թե թուրք-ազերիները բոլորովին վերջերս ինչ մոլուցքով են գետնին հավասարեցնում Ջուղայի (Նախիջևան) գերեզմանոցի հրաշակերտ խաչքար-տապանաքարերը, որոնք վաղուց մտել էին համաշխարհային մշակույթի գանձարան։ Ուրեմն՝ թուրք-ազերիների նողկալի գործը հանցագործություն էր ոչ միայն դարավոր մշակույթի, այլև քաղաքակրթության դեմ ընդհանրապես, և աշխարհը հենց այդպես պետք է տեսնի, գնահատի ու դատապարտի կատարված մշակութային սպանդը։